Хамада Шүнкичи

(1910 оны 10 сарын 19 – 2009 оны 12 сарын 7) нь Японы зүлэгний хоккейн тамирчин, бизнесмэн.

Дунд сургуульд байхдаа Кэйо Фүцүбү сургууль руу шилжин, тэнд байхдаа зүлэгний хоккейгоор хичээллэж, хаалгачийн байрлалд тоглох болов. Кэйо Их Сургуульд суралцаж байхдаа улсынхаа шигшээ багт багтан 1932 оны олимпод оролцсон байна. Тус олимпод 3 баг оролцсон бөгөөд тэрээр 13 гоол алдсан ч багийнхаа хамт мөнгөн медаль хүртжээ.

4 жилийн дараа дахин олимпод оролцож, 2 ялж 1 ялагдсан амжилттайгаар хэсгийн шатнаас хасагдсан бөгөөд тэрээр хаалгандаа 11 гоол алдсан аж.

Хожим ОМ Сэйсакүжо компанийн захирлуудын зөвлөлийн дарга, Дайва Боо компанийн захирлуудын зөвлөлийн гишүүнээр ажиллаж байв.

Эшлэл
databaseOlympics.com
Sports-Reference.com
"Хамада Шүнкичи нас барав" 

Ангилал:Японы хоккейчин
Ангилал:Японы бизнесмен
Ангилал:1910 онд төрсөн
Ангилал:2009 онд өнгөрсөн